Tro em eus bet an deizioù paseet da welet ur valafenn é sechiñ he divaskell àr ur cheotenn sech, goude bout disochet ag ar stoubenn (cocon FF). An deizioù kent em boa gwelet ur boupenn arall ha douetañs em boa e oa ar valafenn-se. Aze em boa bet ar brouenn. Ar valafenn zygène eo (zijenenn ?), unan du get tachoù ruz splann ha brav-abominapl. Ar  boupenn a seblant paper krepon, hag a zo melen àr an hanter, liv an argant (lous) àr an tu arall. Ar boupenn (chrysalide) zu a sorti da gentañ ag ar stoubenn, met pa arru er-maez ag an hanter e arrest ha neuze e ta ar valafenn er-maez. Gwelet e vez choazh pasapl a zijened dre ar vro. Met moarvat ur spesad hepken, pand eus ur yoch anezhe e gwirionez. Moarvat eo o livoù flamm ur mod da lâret dan evned nint ket mat da vout debret.